Diari Oficial de la Generalitat Valenciana


Sumari del DOGV 9332, del 05-05-2022 (2022/3794)

Extracte de la Resolució de 20 d'abril de 2022, de la Conselleria d'Hisenda i Model Econòmic, per la qual es convoquen en l'exercici 2022, subvencions destinades al suport de grups d'investigació en economia pública dels centres d'investigació de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9332

Data del DOGV
:   05-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3794


Data del document
:   20-04-2022

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de la Resolució de 20 d'abril de 2022, de la Conselleria d'Hisenda i Model Econòmic, per la qual es convoquen en l'exercici 2022, subvencions destinades al suport de grups d'investigació en economia pública dels centres d'investigació de la Comunitat Valenciana. [2022/3794]  
BDNS (identif.): 624106.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/624106  
  
Primer. Convocatòria  
Es convoquen, en règim de concurrència competitiva, les subvencions per a l'exercici 2022 destinades al suport de grups d'investigació en economia pública dels centres d'investigació de la Comunitat Valenciana, regulades en l'Ordre 2/2019, de 7 de febrer, de la Conselleria d'Hisenda i Model Econòmic, publicada en el Diari Oficial de la Generalitat Valenciana número 8486, el 14 de febrer de 2019, i modificada per l'Ordre 11/2021, de 7 d'octubre, de la Conselleria d'Hisenda i Model Econòmic, publicada en el Diari Oficial de la Generalitat Valenciana número 9196, de 18 d'octubre de 2021.  
  
Segon. Beneficiaris  
Podran ser beneficiaris d'aquestes subvencions els previstos en l'article 3 de les bases reguladores, sempre que complisquen amb els requisits fixats en aquestes i amb el que addicionalment es dispose en la convocatòria.  
  
Tercer. Sol·licituds i documentació  
1. Les sol·licituds s'hauran de presentar per via telemàtica en la seu electrònica de la Generalitat https://sede.gva.es i s'acompanyaran de la documentació establida en les bases reguladores i en la resolució de la convocatòria.  
2. Els sol·licitants seran els investigadors o investigadores principals. Les sol·licituds hauran de comptar amb la signatura de la persona que ostente la representació legal de l'entitat en matèria d'investigació i de la persona sol·licitant.  
3. Els models d'impresos normalitzats (sol·licituds i documentació) estaran disponibles en la seu electrònica de la Generalitat.  
  
Quart. Termini de presentació de les sol·licituds  
El termini de presentació de les sol·licituds serà de vint dies hàbils a comptar des de l'endemà de la publicació del present extracte en el Diari Oficial de la Generalitat Valenciana.  
  
Cinqué. Finançament i import de la convocatòria  
Les subvencions que es convoquen es finançaran amb càrrec a la línia S5134000 del programa pressupostari 611.40 «Finançament Autonòmic i Coordinació Financera» del pressupost de despeses de la Generalitat, recollida en els annexos de transferències i subvencions de la Llei 8/2021, de 30 de desembre, de pressupostos de la Generalitat per a l'exercici 2022, o el seu equivalent en els exercicis successius, pels imports màxims següents:  
  
2022 2023 2024 2025 2026  
12.500 75.000 75.000 75.000 62.500  
  
  
València, 20 d'abril de 2022.- El conseller d'Hisenda i Model Econòmic: Vicent Soler i Marco.